Vaiņodes iela (Liepāja)
Šis raksts ir par ielu Liepājā. Par citām jēdziena Vaiņodes iela nozīmēm skatīt nozīmju atdalīšanas lapu. Vaiņodes iela ir iela Liepājā, kas atrodas Dienvidrietumu rajonā, Ezerkrasta un Vecliepājas apkaimēs. Vaiņodes iela sākas izejā pie pludmales, bet beidzas krustojumā ar Daugavas ielu un Reiņu meža ielu. Ielas garums ir ap 1570 m un to pilnībā klāj asfaltbetons. Kustība pa Vaiņodes ielu notiek abos virzienos un caur to kursē 6. autobusa maršruts. Ielas apbūve sastāv no daudzdzīvokļu ēkām un savrupmājām.